Trujillo, Venezuela
Trujillo je glavni grad savezne države Trujillo od 43,400 stanovnika. na zapadu Venecuele.

Geografske karakteristike 

Trujillo leži u planinama masiva Cordillera de Mérida, na 805 metara nadmorske visine.

Historija 

Grad je osnovan 1556. pod imenom Nuestra Señora de la Paz de Trujillo. Za kolonijalnog perioda razvio se kao trgovište između Trujilla i Méride. U gradu je 1813. Simón Bolívar, u jeku rata za nezavisnost objavio borbu do smrti dok se zemlja ne oslobodi od Španjolske.

Nedaleka Valera, udaljena svega 19 kilometara jugozapadno, je tokom 20. vijeka, kako brojem stanovnika tako i po ekonomskoj važnosti daleko nadmašila - Trujillo.

Znamenitosti 

Najznačajnija građevina u gradu je kip Djevica mira (Virgen de la Paz), jedan od najviših spomenika u Latinskoj Americi. Kip ima 46 metara, ali kako je postavljen na planini visokoj  1700 metara dominira čitavim krajem.

Privreda i transport 

Danas je Trujillo trgovački centar poljoprivrednog kraja, u kojm se uzgaja kakao, kukuruz, kava, šećerna trska, duhan i voće. Mlinovi su tradicionalno važni dijelovi gradske Industrije.

Pored grada prolazi Panamerički autoput.

Izvori

Vanjske veze

 Trujillo na portalu Encyclopedia Britannica  
 Trujillo na portalu Venezuela tuya 
 Trujillo na portalu Alcaldía Bolivariana del Municipio Trujillo 

Gradovi u Venezueli